|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie chráneného areálu Devínske jazero bude znamenať zvýšenie stupňa ochrany na piaty stupeň na výmere 247,94 ha. Predpokladá sa dlhodobý pozitívny vplyv na prírodné hodnoty, ktoré sú predmetom ochrany. Ide o prioritný biotop európskeho významu Ls1.1 Vŕbovo-topoľové nížinné lužné lesy (91E0\*), šesť biotopov európskeho významu Ls1.2 Dubovo-brestovo-jaseňové nížinné lužné lesy (91F0), Vo1 Oligotrofné až mezotrofné stojaté vody s vegetáciou tried *Littorelletra uniflorae* a/alebo *Isoeto-nanojuncetea* (3130), Vo2 Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharition (3150), Br5 Rieky s bahnitými až piesočnatými brehmi s vegetáciou zväzov *Chenopodion rubri* p.p. a *Bidention* p.p. (3270), Lk8 Aluviálne lúky zväzu *Cnidion venosi* (6440) a Lk1 Nížinné a podhorské kosné lúky (6510) a tri biotopy národného významu Lk10 Vegetácia vysokých ostríc, Kr9 Vŕbové kroviny na zaplavovaných brehoch riek a Kr8 Vŕbové kroviny stojatých vôd. Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť.  Predmetom ochrany CHA Devínske jazero sú aj biotopy dvadsaťjeden druhov živočíchov európskeho významu kotúľka štíhla (*Anisus vorticulus*), korýtko riečne (*Unio crassus*), klinovka hadia (*Ophiogomphus cecilia*), kobylka (*Isophya costata*), ohniváčik veľký (*Lycaena dispar*), plocháč červený (*Cucujus cinnaberinus*), lopatka dúhová (*Rhodeus sericeus amarus*), pĺž severný (*Cobitis taenia*), hrúz bieloplutvý (*Gobio albipinnatus*), hrebenačka vysoká (*Gymnocephalus baloni*), kolok vretenovitý (*Zingel streber*), kunka červenobruchá (*Bombina bombina*), mlok dunajský (*Triturus dobrogicus*), netopier obyčajný (*Myotis myotis*), vydra riečna (*Lutra lutra*), bobor vodný (*Castor fiber*), skokan krátkonohý (*Rana lessonae*), skokan rapotavý (*Rana ridibunda*), rosnička zelená (*Hyla arborea*), raniak hrdzavý (*Nyctalus noctula*), netopier vodný (*Myotis daubentoni*); biotopy druhu rastliny európskeho významu lindernia puzdierkatá (*Lindernia procumbens*), biotopy šiestich druhov živočíchov národného významu štítovec jarný (*Lepidurus apus*), ucholak veľký (*Labidura riparia*), modlivka zelená (*Mantis religiosa*), kováčik (*Brachygonus megerlei*), mlok bodkovaný (*Triturus vulgaris*), užovka obojková (*Natrix natrix*) a biotopy dvoch druhov rastlín národného významu hrachor močiarny (*Lathyrus palustris*), tomkovica plazivá (*Hierochloë repens*).  Vyhlásením CHA Devínske jazero budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Devínske jazero, CHKO Záhorie, SKCHVU016 Záhorské Pomoravie, ramsarská lokalita Moravské luhy | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Devínske jazero bude v súlade s požiadavkami Európskej komisie zabezpečená právna ochrana územia, stanovia sa ciele ochrany a vhodný typ manažmentu pre územie, čím budú vytvorené podmienky pre zachovanie resp. obnovenie priaznivého stavu biotopov a druhov, ktoré tvoria predmet ochrany CHA Devínske jazero. Hoci sú opatrenia prioritne zamerané na ochranu biotopov a biotopov druhov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. CHA Devínske jazero je súčasťou Chránenej krajinnej oblasti (CHKO) Záhorie a Chráneného vtáčieho územia SKCHVU016 Záhorské Pomoravie, ktorého predmetom ochrany sú biotopy druhov vtákov európskeho významu a sťahovavých druhov vtákov, napr. chriašteľ bodkovaný (*Porzana porzana)*, kaňa močiarna (*Circus aeruginosus*), rybárik riečny (*Alcedo atthis*) a bučiačik močiarneho (*Ixobrychus minutus*). Zároveň je súčasťou ramsarskej lokality Niva rieky Moravy, ktorá je chránená v zmysle Dohovoru o mokradiach majúcich medzinárodný význam predovšetkým ako biotopy vodného vtáctva.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Devínske jazero, CHKO Záhorie, SKCHVU016 Záhorské Pomoravie, ramsarská lokalita Moravské luhy | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany CHA Devínske jazero pozitívne ovplyvní všetky zložky okolitého ekosystému vrátane vôd.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Devínske jazero, CHKO Záhorie, SKCHVU016 Záhorské Pomoravie, ramsarská lokalita Moravské luhy | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale vyhlásenie chráneného územia môže pozitívne ovplyvniť aj pôdne pomery.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | Malý | | *rozsah vplyvu* | CHA Devínske jazero, CHKO Záhorie, SKCHVU016 Záhorské Pomoravie, ramsarská lokalita Moravské luhy | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale vyhlásenie chráneného územia pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje chránený areál Devínske jazero, vznikne nové chránené územie CHA Devínske jazero. Súčasne bude zrušená národná prírodná rezervácia (NPR) Dolný les, ktorá bola vyhlásená v roku 1981 na výmere 186,26 ha a platí v nej štvrtý stupeň ochrany. Pôvodné územie NPR Dolný les bude tvoriť zónu A navrhovaného CHA Devínske jazero v piatom stupni ochrany, ktorej výmera je 247,94 ha.  Opatrenia, ktoré budú vykonávané v CHA Devínske jazero na dosiahnutie cieľov jeho ochrany priaznivo ovplyvnia aj Chránené vtáčie územie SKCHVU016 Záhorské Pomoravie a CHKO Záhorie, s ktorými sa CHA Devínske jazero prekrýva. Rovnako bude viesť aj k zlepšeniu starostlivosti pre ramsarskú lokalitu Moravské luhy, keďže celý CHA Devínske jazero leží na jej území. Toto územie medzinárodného významu bolo zaradené v roku 1993 medzi ramsarské lokality najmä z dôvodu výskytu reprezentatívnych jedinečných prírodných a prírodným blízkych typov mokradí (komplex ekosystémov, vrátane biotopov európskeho významu) Západných Karpát.  Vyhlásením CHA Devínske jazero sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu (EÚ) ako celok. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | Veľký | | *rozsah vplyvu* | CHA Devínske jazero, CHKO Záhorie, SKCHVU016 Záhorské Pomoravie, ramsarská lokalita Moravské luhy | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Devínske jazero je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásenie CHA Devínske jazero bude súčasťou rozsiahlej sústavy chránených území, ktorá zabezpečuje relatívnu konektivitu území pre migrujúce druhy živočíchov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |